Pop Tipp
Pop Tipp oli aastatel 1988–1990 ETV korraldatud levimuusika võistlus. Võistluse algataja ja ühtlasi selle toimetaja oli Vesta Uuetoa. Võistlusel osales iga kuu 7 laulu, millest žürii ja televaatajad valisid välja parima. Iga nelja kuu tagant valiti välja kevade-, suve-, sügis- ja talvelaul. Nende nelja laulu seast valiti lõpuks välja aastalaul. Aastalaulud olid Olav Ehala ja Leelo Tungla "Põlev puu" ning Margus Kappeli ja Doris Kareva "Olemise viis".